Ǹtondôbə a dzó nâ: "Wɔ́ ésíé yā Égîptɛn, bisǎ yā Núbia, ai bǒd yā Séva, miǹsamaza mí bod myǎyi daŋ ábə wa, mińtɔ̄á bod bóe. Bâyi wa kə á mvús, bâyi lod bə́ tītīán ai məsúŋ. Bâyi ladǎn mə̄sú á sí á mís móe, bə́ kogolan ai wa nâ: Və ábə wa etám ńgɔ Zambá á nə̄, ńdɔ bəfə́ bə́ sə́ kig; bəzambá: və zəzə. 15Ńdɔ̄ á bə́bə́lá, o nə Zambá yǎ á sɔlɔ́, Zambá Ísraɛ̂l, wa ǹnyii bodo. 16Ḿbɔ̄ bálā bɔ́ bə́sə ai osɔ́n á ńlō, bə́ bə̄gə́ ósāma, osámā bēn fɔ̄ɔ̄ ńgɔ̄ bákə̄ bâwulu ai wá, bəkǒm bivəgələ. 17Ísraɛ̂l kig nyé a ngányiŋ ású Ńtondôbə, á kɔ́m yǎ kɔ́m; mínā hḿ myāyi tɔbɔ̌ təge ai osɔ́n, ngə́ ósāma, a kələ kwí á kɔ́m yǎ kɔ́m. 18Ndɔ̄ hḿ Ńtondôbə ńnye a kɔ́bɔ, m̀bonde yób, nyé Zambá yǎ á ngākom sí, a bɔ̌ dzó ǹkód, təge dzɔ dzogě ézəzam, a bɔ̌ dzɔ etɔbɔgɔ̌ bod, a dzó nâ: "Mǎ mə̄ nə́ Ńtondôbə, təge ai m̀fə́. 19Ma ndzí kig kɔ́bɔ̄ á məsoé, ngə́ ábūg sí díbi, ma ndzí kig dzó ai mvɔŋ Yákɔb nâ: "Dzə́ŋán ma ézəzam !" Mǎ mə̄ nə́ Ǹtondôbə, mə madzó və sósōó.